اڈیشا کے تہوار

اس مضمون میں بھارت کی ریاست؛ اوڈیشا کے روایتی تہواروں اور دیگر ثقافتی تقریبات کی فہرست دی گئی ہے۔ اوڈیشا میں بارہ مہینوں میں تیرہ تہوار منائے جاتے ہیں، جنھیں اڈیہ زبان میں "بارو ماسورے تیرو ٹا پوربو" (بارہ مہینوں کے تیرہ تہوار) کہا جاتا ہے۔

## بڑے تہوار
ذیل میں پورے اوڈیشا میں منائے جانے والے تہواروں کی فہرست ہے اور ہر موسم کے تحت اسی موسم کے تہوار رکھے گئے ہیں۔

### پت جھڑ
#### گنیش چترتھی

عام طور پر اگست میں؛ گنیش چترتھی (ଗଣେଶ ଚତୁର୍ଥୀ) دیوتا گنیش کی سالگرہ کے طور پر منایا جاتا ہے۔ یہ بنیادی طور پر تعلیمی اداروں اور طلبہ کے ذریعہ منایا جاتا ہے۔ دیوتا کو پنڈالوں میں مودک اور لڈو کی طرح پرساد پیش کیا جاتا ہے۔ طلبہ تحریری برتن اور نوٹ بک بھی پیش کرتے ہیں، جو میلے کے بعد انھیں کے زیر استعمال آجاتے ہیں۔ میلے کے دوران؛ طلبہ تعلیمی سرگرمیوں میں مصروف نہیں ہوتے ہیں ۔ گنیش وسرجن کے بعد؛ تعلیمی سرگرمیاں دوبارہ شروع کردی جاتی ہیں۔

#### دُرگا پوجا

[تصغیر|[کٹک میں تارکسی تاج کے ساتھ درگا دیوی کی ایک بت]]

درگا پوجا (ଦୁର୍ଗା ପୂଜା) اشون (اکتوبر / ستمبر) کے مہینے میں ہوتا ہے، جو ایک دس دنوں کا میلہ ہوتا ہے۔ اس عرصہ میں شکتی پیٹھاؤں یا عارضی عبادت گاہوں (پنڈالوں) میں درگا دیوی کی پوجا کی جاتی ہے۔ نوراتری سے مراد تہوار کے پہلے نو دن ہیں۔ ان نو دنوں کے دوران؛ درگا، نو درگا کی نو شکلوں کی پوجا کی جاتی ہے۔ نوراتری کا آغاز اشوِن مہینے کے پرتھما سے شروع ہوکر نومی پر ختم ہوتا ہے، جو عموماً گریگورین تقویم یعنی عیسوی کیلنڈر کے ستمبر و اکتوبر مہینوں میں آتا ہے۔  ہندو داستان کے مطابق اسر، مہیش اسر کو دسویں دن درگا نے قتل کیا تھا۔ آخری پانچ دن خاص طور پر اہم سمجھے جاتے ہیں۔ 
کٹک کی درگا پوجا؛ بتوں کے تاج اور پنڈال پر چاندی اور سونے کی تارکشی کے کام کے لیے قابل ذکر ہے۔ اس عرصہ میں بہت سے سیاح؛ کٹک شہر کا سفر کرتے ہیں۔ سیاحوں کی آمدورفت میں اضافہ کی وجہ سے اس دوران میں خصوصی ٹرینیں بھی چلائی جاتی ہیں۔ 
کٹک میں پوجا کے بعد دسویں دن وجیادشمی کے دن؛ بتوں کو شان و شوکت کے ساتھ جلوسوں میں نکالا جاتا ہے اور کاٹھا جوڑی ندی میں ڈبو دیا جاتا ہے۔ 

#### کُمار پورنیما
کمار پورنیما (କୁମାର ପୂର୍ଣିମା) اشون مہینے کے پہلے مکمل چاند کے دن ہوتا ہے۔ یہ بنیادی طور پر غیر شادی شدہ لڑکیاں مناتی ہیں جو ایک خوبصورت شوہر کے لیے دعا کرتی ہیں۔ ہندو عقیدے کے مطابق؛ خوبصورت دیوتا کارتیکے جو کمار کے نام سے بھی جانا جاتا ہے، اسی دن پیدا ہوا تھا۔ لڑکیاں بھی اس دن روایتی کھیل جیسے "پچی" کھیلتی ہیں اور نئے کپڑے زیب تن کرتی ہیں۔

### ابتدائی سردی
#### کالی پوجا
کالی پوجا اشوِن (اکتوبر) کے مہینے میں ہوتا ہے۔ یہ درگا پوجا ختم ہونے کے بعد منایا جاتا ہے۔ یہ دیوی کالی کے غصہ میں ناچنے اور بھگوان شیو کے اوپر قدم رکھنے کی افسانوی کہانی کو یادگار بنانا اور برائی پر بھلائی کی جیت کی خوشی منانا ہے۔ جسے اوڈیشا کے شمالی اضلاع جیسے کیندوجھر میں ایک بڑا تہوار سمجھا جاتا ہے۔  خاص طور پر کیندوجھر ضلع میں کالی پوجا کے دوران؛ ایک ہفتہ طویل میلہ لگا رہتا ہے۔ ہفتہ ختم ہونے کے بعد؛ دیوی کالی کے بت کو ایک بڑی سواری پر لے جایا جاتا ہے، پھر کسی ندی یا کسی قریبی پانی والے حصہ میں ڈبو دیا جاتا ہے۔ 

#### دیپاولی

دیپاولی/دیوالی (ଦୀପାବଳି) کارتک اماوس کی رات منائی جاتی ہے۔ 
گھر کے افراد؛ جوٹ کے ڈنڈوں کو جلا کر اپنے آباء و اجداد کو یاد کرتے ہیں اور اور انھیں "بڑا بڑوا" اشعار پڑھ کر آشرواد و دعا کے لیے کہتے ہیں:

”بڑا بڑُوا ہو

اندھارا رے آسو

آلُوا رے جاؤ

مہاپرساد کھائی

بائسی پہاچو گڑا گڑُوا تھاؤ“

ବଡ଼ ବଡୁଆ ହୋ

ଅନ୍ଧାରରେ ଆସ

ଆଲୁଅରେ ଯାଅ

ମହାପ୍ରସାଦ ଖାଇ

ବାଇଶି ପାହାଚ ରେ ଗଡ଼ା ଗଡୁଥାଅ।

ترجمہ:
”اے آباء و اجداد!
اس اندھیری شام ہمارے پاس آئیں!
ہم جنت میں آپ کا راستہ روشن کرتے ہیں
مہا پرساد کھاکر پوری کی جگن ناتھ مندر کی بائیس سیڑھیاں چڑھ کر نجات حاصل کریں!“

ریاست کے کچھ حصوں میں کالی پوجا بھی اسی دن منایا جاتا ہے۔

#### پرتھماسٹمی
[تصغیر|[:en:Enduri Pitha|اندوری پیٹھا جو پرتھماسٹمی پر تیار کیا گیا ہے۔]]
پرتھماسٹمی (ପ୍ରଥମାଷ୍ଟମୀ) پر گھر والے پہلے بچوں کی لمبی عمر کے لیے دعا کرتے ہیں۔ اندوری پیٹھا ایک خاص پکوان ہے، جو اس موقع پر تیار کیا جاتا ہے۔ اس کی ثقافتی اہمیت ایسی ہے کہ عام طور پر یہ توقع کی جاتی تھی کہ پہلا پیدا ہونے والا فرد؛ خاندان کے سربراہ کا منصب سنبھالے گا۔ یہ مارگسیرا ماہ کے آٹھویں دن آتا ہے۔ اور عموماً وسط نومبر میں پڑتا ہے۔

### موسم سرما
#### مکر سنکرانتی/مکر جاترا

اس تہوار کو اوڈیشا میں مکر سنکرانتی کے نام سے جانا جاتا ہے، اس موقع پر اوڈیشا میں لوگ "مکر چاول" تیار کرتے ہیں۔ "مکر چاول" (اڈیہ: ମକର ଚାଉଳ): جو دیوی دیوتاؤں کو نذر اور بھینٹ چڑھانے کے لیے بغیر پکایا بغیر کٹا ہوا نیا چاول؛ کیلا؛ ناریل؛ گُڑ؛ تِل؛ رسگولا؛ کھوئی/ لِیا اور چھینا سے تیار کیا جاتا ہے۔ سخت سردی میں خور و نوش اور لباس و پوشاک میں تبدیلیاں آ جاتی ہیں۔بہرحال اس تہوار کو روایتی ثقافتی اہمیت حاصل ہے۔ یہ فلکیاتی طور پر ان عقیدت مندوں کے لیے ان عقیدت مندوں کے لیے اہم ہے، جو کونارک مندر میں سوریا دیوتا کی جوش و خروش سے پوجا پاٹ کرتے ہیں، ہر سال جس وقت سورج؛ شمال کی طرف جھکنا شروع ہوتا ہے۔ مختلف بھارتی کیلنڈر کے مطابق؛ سورج کی نقل و حرکت میں تبدیلی آتی ہے اور اس دن کے بعد کے دن لمبے اور گرم ہو جاتے ہیں اور تب ایک بڑی نیکی سمجھ کر ہندو سوریا دیوتا کی پوجا کرتے ہیں۔ دن کے آغاز میں بہت سارے افراد روزہ رکھتے ہوئے رسم غسل ادا کرتے ہیں۔ مکر جاترا (تفریحی میلہ)؛ کٹک کے دھبلیشور مندر ، کھوردا میں *اٹری* کے ہتکیشور مندر میں، بالاسور کے *مکر منی مندر* میں اور اوڈیشا کے ہر ضلع میں دیوتاؤں کے قریب منایا جاتا ہے۔ جگن ناتھ مندر، پوری میں خصوصی رسومات ادا کیے جاتے ہیں۔ میوربھنج ، کیندوجھر ، کالاہانڈی ، کوراپوٹ اور سندر گڑھ میں جہاں قبائلی آبادی زیادہ ہے، یہ تہوار بڑی خوشی کے ساتھ منایا جاتا ہے۔ وہاں کے لوگ اس تہوار کو بڑے جوش و خروش کے ساتھ مناتے ہیں ، گاتے ہیں ، ناچتے ہیں اور عام طور پر خوشگوار وقت گذارتے ہیں۔ یہ مکر سنکرانتی کا جشن؛ اڈیہ تقویم کے مطابق؛ ماگھ مہینہ میں آتا ہے، جو 13 یا 14 جنوری سے شروع ہو کر 14 یا 15 جنوری پر ختم ہوجاتا ہے۔

#### وسنت پنچمی
وسنت پنچمی (ବସନ୍ତ ପଞ୍ଚମୀ) ماگھ مہینے (مگھا شکلا پنچمی) کے پہلے قمری پندرھواں (شکلا پکشا) کے پانچویں دن ہوتا ہے، جو عام طور پر جنوری یا فروری میں آتا ہے۔ اس کو سرسوتی پوجا (ସରସ୍ୱତୀ ପୂଜା) بھی کہا جاتا ہے۔ سرسوتی؛ ہندو مت میں علم و حکمت کی دیوی ہے۔ روایتی طور پر بچوں کو اس دن ان کے خطوط ملتے ہیں۔ بہت سے تعلیمی ادارے بھی اس میلے کا مشاہدہ کرتے ہیں۔ یہ بھی موسم بہار کی آمد کی نشان دہی کرتا ہے۔

### موسم بہار

#### مہاشیوراتری
[تصغیر|[لنگ راج مندر]]
مہا شیوراتری (ମହା ଶିବରାତ୍ରି) پھاگن مہینہ میں تیرہویں اگست کی رات یا چودہویں دن؛ قمری پندرھواں کے اختتام پر منائی جاتی ہے۔ یہ تہوار عام طور پر فروری یا مارچ میں آتا ہے۔ اس رات کو شیوراتری خیال کیا جاتا ہے، جس دن شیو نے ٹانڈو رقص پیش کیا تھا۔ دیکھا جاتا ہے کہ ہندو پیروکار خصوصیت سے اس دن کا اپواس (روزہ) رکھتے ہیں۔ شادی شدہ خواتین اپنے شریک حیات کی خیریت کے لیے دعا کرتی ہیں۔ بعض غیر شادی لڑکیاں بھی ایک مثالی شوہر کے لیے دعا کرتی ہیں۔ اس دن اور رات کو شیو مندروں کی زیارت کی جاتی ہے۔ بیل پھل اور اس کے پتے؛ اس بھگوان کو پیش کیے جاتے ہیں (ہندؤوں کے مطابق)۔ جس کی عبادت ایک شیولنگ کی شکل میں کی جاتی ہے۔ پوجا کرنے والے رات بھر جاگرن کا انعقاد کرتے ہیں اور اگلی صبح اپواس (روزہ) توڑتے ہیں۔
شیوراتری بڑے شیوی مندروں میں منایا جاتا ہے جیسے لنگ راج مندر، کپلش مندر اور مکتیشور مندر۔ شیوراتری بھی سنیاسیوں کے نزدیک اہمیت کا حامل ہے؛ کیوں کہ شیو کو ایک سنیاسی دیوتا سمجھا جاتا ہے۔ کبھی لوگ اس دن مشروبات جیسے ٹھنڈائی میں حصہ لیتے ہیں۔
#### ڈول پرنیما اور ہولی

اسے ڈول یاترا (ଦୋଳ ଯାତ୍ରା) کے نام سے بھی جانا جاتا ہے، جو پانچ دن طویل ڈولا پورنیما کا تہوار ہے اور جسے ریاست بھر میں ہنگامہ اور جوش و خروش کے ساتھ منایا جاتا ہے۔ ڈول پرنیما کے بعد ہی ہولی آتی ہے۔ اس دن اڈیہ کیلنڈر تیار ہوجاتا ہے اور دیوتا جگن ناتھ کو پیش کیا جاتا ہے، جنھیں "ڈولاگووندا" کے نام سے بھی جانا جاتا ہے۔ یہ جشن زیادہ تر دیہاتوں میں منایا جاتا ہے، جہاں کرشن اور رادھا کے بت ایک مشترکہ جگہ پر آتے ہیں۔

#### یوم اوڈیشا
یوم اوڈیشا؛ جسے اوڈیشا دیوس اور اتکلا دیوس بھی کہا جاتا ہے، 1 اپریل 1936ء میں ریاست اوڈیشا (سابق نام: صوبہ اڑیسہ) کے صوبہ بہار اور اڑیسہ سے الگ ایک مستقل ریاست کے طور پر قرار دیے جانے اور مدراس پریزیڈنسی سے کوراپوٹ اور گنجام کے علٰىحدہ ہوکر اوڈیشا میں داخل ہونے کی یاد میں منایا جاتا ہے۔ آخری بادشاہ مکندا دیو کی شکست اور انتقال کے بعد 1568ء میں پوری طرح سے اپنی سیاسی شناخت کھو جانے کے بعد؛ کوششوں کے نتیجے میں 1 اپریل 1936ء کو لسانی بنیادوں پر برطانوی حکومت کے تحت سیاسی طور پر الگ ریاست اوڈیشا کا قیام عمل میں آیا۔

### موسم گرما
#### پانا سنکرانتی
تصغیر

پانا سنکرانتی (ପଣା ସଂକ୍ରାନ୍ତି:اڈیہ)؛ جو مہا وشو سنکرانتی (ମହା ବିଷୁବ ସଂକ୍ରାନ୍ତି:اڈیہ) کے نام سے بھی معروف ہے۔ اوڈیشا، بھارت کے اڈیہ ہندؤوں کے روایتی نئے سال کا تہوار ہے۔ یہ تہوار شمسی اڈیہ کیلنڈر (اوڈیشا میں قمری ہندؤوں کے کیلنڈر کے علاقائی مختلف حصوں) میں روایتی شمسی مہینہ میش کے پہلے دن ہوتا ہے، لہذا اس کے برابر قمری ماہ بیساکھ ہوتا ہے۔ یہ بھارتی قومی نظام پر قمری ماہ بیساکھ کے "پورنمانتا نظام" پر آتا ہے ، یعنی چیترا کے 24 ویں دن۔ اور یہ گریگورین تقویم پر ہر سال 13/14 اپریل کو آتا ہے۔

### مون سون

#### رتھ یاترا

تصغیر| پوری کی رتھ یاترا (2007ء)
رتھ یاترا (ରଥଯାତ୍ରା) ایک سالانہ ہندو تہوار ہے، جو اوڈیشا کے پوری میں شروع ہوا تھا۔ یہ تہوار عام طور پر جون / جولائی میں پورے اوڈیشا میں سیاہ پندرہ دن کے قمری مہینے اشدھا (اسدھا سکلہ دتیہ) کے دوسرے دن منایا جاتا ہے۔ اس تہوار میں جگن ناتھ، بلبھدر اور سبھدر دیوتاؤں کی مورتیوں کو دیو ہیکل رتھ پر جگن ناتھ مندر سے گنڈیچہ مندر تک لے جانا شامل ہے۔ رتھوں کو عقیدت مند رسیوں سے کھینچتے ہیں۔ نو دن بعد؛ بتوں کو لوٹا دیے جاتے ہیں۔ پوری میں 2014ء کے میلے میں نو لاکھ (900000) افراد نے شرکت کی۔

## علاقائی تہوار
اس حصہ میں ان تہواروں کی فہرست دی گئی ہے جو کسی علاقہ کے ساتھ مخصوص ہیں۔
### ساحلی اوڈیشا
#### روجو پرب
تصغیر|روجو جھولا کھیل، اڈیہ تہوار
روجو پرب (ରଜ ପର୍ବ) ایک تین روزہ تہوار ہے جو ماہ اشدھا میں ساحلی اضلاع میں منایا جاتا ہے جس کا آغاز ماہ کے پہلے دن سے ہوتا ہے۔ یہ عام طور پر جون کے بیچ میں آتا ہے۔ یہ تہوار زمین کی دیوی بسو ماتا کے لیے وقف ہے۔ اس عرصہ میں؛ دیوی کو آرام کرنے دینے کے لیے کوئی زرعی سرگرمیاں نہیں کی جاتی ہیں۔ پہلے دن کو ”پہیلا روجو“ کہا جاتا ہے ، دوسرے دن کو ”متُھن سنکرانتی“ اور تیسرے دن کو ”باسی روجو“ کہتے ہیں۔ اس دن تمام زرعی آلوں کو دھو کر ان کی پوجا کی جاتی ہے۔ لڑکیاں طرح طرح کے جھولوں پر کھیلتی ہیں۔ لوگ رشتہ داروں اور دوستوں میں پیٹھاؤں کا تبادلہ کرتے ہیں۔ ”روجو“ کو ”متھن سنکرانتی“ بھی کہا جاتا ہے۔ کئی جگہوں پر یہ چار دن تک منایا جاتا ہے اور اسے ”باسوماتا پوجا“ کے نام سے جانا جاتا ہے۔

#### بالی جاترا/کارتک پرنیما
[تصغیر|[کٹک میں 2012ء میں تجارتی میلہ بالی جاترا میں اندر جانے کا راستہ۔]]
بالی جاترا(ବାଲି ଯାତ୍ରା)؛ پرادیپ بندرگاہ کے ذریعہ اوڈیشا سے انڈونیشیا کے ایک جزیرہ بالی تک کے قدیم سمندری تاجروں کی طرف سے کیے جانے والے سفروں کی یاد میں جشن منایا جاتا ہے۔ یہ کارتک پورنیما کے دن آتا ہے۔ اس دن چھوٹی چھوٹی مصنوعی کشتیاں، جنھیں بوئٹا (ہنس نما کشتی) کہا جاتا ہے؛ تالاب، ندیوں اور سمندروں میں چھوڑا جاتا ہے۔ یہ تہوار ریاست بھر میں ایک ہفتہ تک منایا جاتا ہے۔ ایک بڑا سالانہ تجارتی میلہ کٹک میں بھی لگایا جاتا ہے۔

### وسطی اوڈیشا
#### گجا لکشمی پوجا
تصغیر|Miniature, c. 1780
گجا لکشمی پوجا (ଗଜଲକ୍ଷ୍ମୀ ପୂଜା) بنیادی طور پر ڈھینکانال اور کیندرا پاڑہ شہر میں منایا جاتا ہے۔https://odishatv.in/odisha/body-slider/celebrations-of-gajalaxmi-puja-begin-with-fervor-across-odisha-245927 یہ 11 دنوں کا تہوار ہے، جو دیوی لکشمی کے لیے مختص ہے ، جو کمار پورنیما سے شروع ہوتا ہے۔

### مغربی اوڈیشا
#### نُوا کھائی
تصغیر
نواکھائی (ନୂଆ ଖାଇ) خاص طور پر سمبلپوری ثقافتی خطے میں منایا جاتا ہے۔ یہ دھان (ଧାନ) نئی فصل کو خوش آمدید کہنے کے لیے منایا جاتا ہے۔ یہ گنیش چترتھی کے بعد ہی پڑتا ہے۔ مختلف خطوں میں ، پجاری "تِتھی" کا حساب لگاتے ہیں اور کسی خاص مبارک لمحے میں مقامی دیویوں کو نئے اناج پیش کرتے ہیں۔ اس موقع پر لوگ ایک دوسرے کو "نُواکھائی جُوہر" کے الفاظ سے خوش آمدید کہتے ہیں۔ شام کے وقت؛ لوک رقص اور گانوں کے پروگراموں کا اہتمام کیا جاتا ہے، جنھیں "نُواکھائی بھیٹگھاٹ" کہا جاتا ہے۔

#### سیتل سستھی
سیتل سستھی؛ ہندؤوں کے بھگوان شیو اور پاروتی کی شادی کا مشاہدہ کرنے کے لیے منایا جاتا ہے۔ عقیدت مندوں میں سے ایک شیو کی حیثیت سے کردار نبھاتا ہے اور دوسرا عقیدت مند پاروتی کے والد کی حیثیت سے کام کرتا ہے۔ دیوتا کے باپ کے طور پر کام کرنے والا عقیدت مند سال درخت کے ایک بنڈل کے ساتھ دیوی کے گھر جاتا ہے تاکہ وہ شادی کی تجویز رکھے۔ شادی طے ہونے کے بعد؛ محلہ کے دیوتاؤں اور عام لوگوں کو تقریب میں مدعو کیا جاتا ہے۔ عام لوگ بھی اس تقریب میں مالی تعاون کرتے ہیں۔ سیتل سستھی کا تہوار جنوبی اوڈیشا میں بھی منایا جاتا ہے، جن میں بنیادی طور پر ضلع گنجام اور برہم پور شامل ہیں۔ شادی کی تقریب جیشٹھا مہینہ کے چھٹے دن کی جاتی ہے۔ خواجہ سراؤں سمیت مختلف فنکار میلے کے دوران اسٹریٹ پرفارمنس پیش کرتے ہیں۔

#### دھانو جاترا
[تصغیر|[دھانو جاترا کے دوران؛ کانسا بادشاہ کا کردار ادا کرتے ہوئے ایک اداکار]]
دھانو جاترا؛ اسور بادشاہ کانسا کے اقتدار اور موت کی بڑے پیمانے پر ایک دہرایا جانے والا ڈراما ہے جو برگڑھ میں ہر سال ہوتا ہے۔ 1 تا 11 جنوری کے دوران برگڑھ ٹاؤن؛ متھرا شہر کے طور پر افسانوی شہر سمجھا جاتا ہے۔ ضلع کلکٹر اور پولیس سپرنٹنڈنٹ بھی کانسا کے ملازم ہونے کا ناٹک کرتے ہیں۔ اس تہوار کا آغاز؛ واسودیو اور دیوکی کی شادی سے ہوتا ہے۔ امباپلی گاؤں کو گوپاپور کے طور پر سمجھا جاتا ہے۔ میلہ کے دوران؛ ایک اداکار کانسا کا ناٹک کر کے سوشل پیغامات جاری کرتا ہے جو داستانی کردار کے منافی ہے۔

## حوالہ جات

زمرہ:اوڈیشا میں تہوار
زمرہ:اڑیسہ-متعلقہ فہرستیں
زمرہ:اڑیہ ثقافت
زمرہ:بھارت میں تہواروں کی فہرستیں